2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

1.  ประวัติความเป็นมา

บริษัท ยูนิค ไมนิ่ง เซอร์วิสเซส จำกัด (มหาชน) (“บริษัทฯ” หรือ “UMS”)
ก่อตั้งโดยบริษัทยูนิคแก๊ส แอนด์ ปิโตรเคมีคัลส์ จำกัด (มหาชน) (UGP) และนายสมบูรณ์
สิริไพบูลย์พงศ์ ซึ่งถือหุ้นร้อยละ 51 และ 49 ตามลำดับ ได้จดทะเบียนจัดตั้งบริษัทฯขึ้นเมื่อวันที่ 17
มีนาคม 2537 ด้วยทุนจดทะเบียนเริ่มต้น 1 ล้านบาท
โดยเริ่มต้นประกอบธุรกิจการนำเข้าถ่านหินคุณภาพดีจากต่างประเทศ
และจัดจำหน่ายถ่านหินให้กับโรงงานอุตสาหกรรมต่างๆภายในประเทศ
เนื่องจากผู้บริหารเล็งเห็นถึงโอกาสและแนวโน้มการเติบโตที่ดีของอุตสาหกรรมถ่านหิน
เนื่องจากมีปัจจัยสนับสนุนหลายประการ ได้แก่
ผลิตภัณฑ์ถ่านหินเป็นเชื้อเพลิงที่มีราคาต่ำและมีปริมาณสำรองมากเมื่อเปรียบเทียบกับน้ำมันเตาและก๊าซธรรมชาติ
ประกอบกับประสบการณ์ของผู้บริหารในอุตสาหกรรมพลังงานที่ผ่านมา
ทำให้ผู้บริหารมีความมั่นใจในการดำเนินธุรกิจนี้ให้ประสบความสำเร็จและเติบโตอย่างมั่นคงต่อไป

2.1.2 พัฒนาการสำคัญของบริษัทฯในช่วง 5 ปีที่ผ่านมา

พฤษภาคม 2545 บริษัทไทยอินดัสเตรียลแก๊ส จำกัด (TIG) ได้เข้ามาซื้อหุ้นทั้งหมดจากบริษัท
ยูนิคแก๊ส แอนด์ ปิโตรเคมีคัลส์ จำกัด (มหาชน) (UGP) โดยบริษัท UGP
เป็นผู้ถือหุ้นใหญ่ของบริษัทฯในขณะนั้น โดยถือหุ้นอยู่ร้อยละ 40.61 และเพิกถอนบริษัท UGP
ออกจากตลาดหลักทรัพย์แห่งประเทศไทย และต่อมาบริษัท TIG ไม่มีนโยบายที่จะถือหุ้นของบริษัทยูนิค
ไมนิ่ง เซอร์วิสเซส จำกัด ต่อไป ดังนั้นบริษัท TIG จึงขายหุ้นทั้งหมดให้กับนายไพบูลย์
เฉลิมทรัพยากร ทำให้ นายไพบูลย์ เฉลิมทรัพยากร
เป็นผู้ถือหุ้นใหญ่ของบริษัทฯแทนโดยถือหุ้นทั้งสิ้นร้อยละ 52.86

  ทางด้านการตลาด บริษัทฯวางกลยุทธ์ที่สำคัญทางด้านผลิตภัณฑ์ให้แตกต่างจากบริษัทคู่แข่งทั่วไป
  โดยบริษัทฯทำการคัดเลือกและปรับปรุงคุณภาพถ่านหินให้กับลูกค้ากลุ่มโรงงานอุตสาหกรรมขนาดกลางและเล็กเพื่อให้เหมาะสมกับหม้อไอน้ำของแต่ละโรงงานอุตสาหกรรม
  ทำให้เกิดประสิทธิภาพสูงสุดในการเผาผลาญเชื้อเพลิง ซึ่งบริษัทฯจะทำการตลาดเชิงรุกในกลุ่ม
  โรงงานอุตสาหกรรมขนาดเล็กและขนาดกลางเพิ่มขึ้น
  ส่งผลให้บริษัทฯมีอัตรากำไรขั้นต้นที่สูงขึ้นกว่าเดิม
  ซึ่งกลยุทธ์นี้ได้รับการตอบรับจากลูกค้าเป็นอย่างดี

กันยายน 2545 บริษัทฯได้ตกลงชำระหนี้กับธนาคารศรีนคร จำกัด (มหาชน)
ซึ่งมีเงินต้นและดอกเบี้ยคงค้างทั้งหมด 105.2 ล้านบาท โดยธนาคารยินดีให้บริษัทฯชำระหนี้ทั้งหมด
เป็นจำนวนเงิน 62.90 ล้านบาท เพื่อยุติหนี้ที่มีต่อกัน ทำให้หนี้สินลดลงมาก
และได้กำไรจากการปรับโครงสร้างหนี้ทั้งสิ้น 42.30 ล้านบาท

ธันวาคม 2545 บริษัทฯทำการปรับโครงสร้างหนี้กับธนาคารทหารไทย จำกัด (มหาชน)
โดยการยืดเวลาชำระหนี้และลดอัตราดอกเบี้ยลง โดยมียอดการปรับหนี้จำนวน 36.33 ล้านบาท

กุมภาพันธ์ 2546 บริษัทฯทำการปรับโครงสร้างหนี้กับธนาคารไทยพาณิชย์ จำกัด (มหาชน)
โดยการยืดเวลาชำระหนี้ โดยมียอดการปรับหนี้จำนวน 12.98 ล้านบาท

กรกฎาคม 2546 ที่ประชุมวิสามัญผู้ถือหุ้น ครั้งที่ 1/2546 มีมติเพิ่มทุนจดทะเบียนจาก 24.5
ล้านบาทเป็น 50 ล้านบาท โดยการออกหุ้นสามัญเพิ่มทุนจำนวน 25.5
ล้านบาทเสนอขายให้กับผู้ถือหุ้นเดิมโดยให้เรียกเก็บเงินค่าหุ้นในครั้งแรกก่อนร้อยละ 25
จากราคาหุ้น และบริษัทฯชำระค่าหุ้นครบในเดือนตุลาคม 2546 ทำให้บริษัทฯมีทุนชำระแล้ว 50
ล้านบาท

ธันวาคม 2546
บริษัทฯสามารถล้างขาดทุนสะสมที่เกิดจากปัญหาวิกฤติเศรษฐกิจได้หมดโดยใช้กำไรจากการดำเนินงาน
ณ 31 ธันวาคม 2546 บริษัทฯมีกำไรสะสม 7.21 ล้านบาท

มกราคม 2547 ที่ประชุมวิสามัญผู้ถือหุ้น ครั้งที่ 2/2547 มีมติให้บริษัทฯแปรสภาพเป็นบริษัทมหาชน
และเพิ่มทุนจดทะเบียนจาก 50 ล้านบาทเป็น 70 ล้านบาท โดยออกหุ้นสามัญใหม่จำนวน 20 ล้านหุ้น
มูลค่าที่ตราไว้หุ้นละ 1 บาท เพื่อเสนอขายต่อประชาชน

กรกฎาคม 2547 บริษัทฯเข้าจดทะเบียนซื้อขายวันแรกในตลาดหลักทรัพย์ เอ็ม เอ ไอ วันที่ 16
กรกฎาคม 2547

เมษายน 2548 บริษัทฯซื้อที่ดินเพื่อสร้างคลังสินค้าและท่าเทียบเรือ พื้นที่ประมาณ 65 ไร่
ที่ตำบลสวนส้ม อำเภอบ้านแพ้ว จังหวัดสมุทรสาคร

กรกฎาคม 2548 บริษัทฯได้รับรางวัล Newly Listed STAR และ Best Return STAR
จากตลาดหลักทรัพย์แห่งประเทศไทย

กรกฎาคม 2549 บริษัทฯได้รับรางวัล Best Return STAR
จากตลาดหลักทรัพย์แห่งประเทศไทยเป็นปีที่ 2 ติดต่อกัน

ตุลาคม 2549 ที่ประชุมคณะกรรมการมีมติให้จัดตั้งบริษัท ยูเอ็มเอส โคลบริคเครท จำกัด
เพื่อดำเนินการผลิตถ่านอัดก้อน ทุนจดทะเบียนทั้งสิ้น 20 ล้านบาท และชำระแล้วจำนวน 5 ล้านบาท

มกราคม 2550 ที่ประชุมคณะกรรมการครั้งที่ 1/2550 มีมติให้จัดตั้งบริษัท ยูเอ็มเอส ไลท์เตอร์
จำกัด เพื่อดำเนินการขนส่งและขนถ่ายสินค้าทางน้ำ ทุนจดทะเบียน 1 ล้านบาท
(ชำระเต็มมูลค่าแล้ว) และบริษัท ยูเอ็มเอส ขนส่ง จำกัด
เพื่อดำเนินการขนส่งและขนถ่ายสินค้าทางบก ทุนจดทะเบียน 1 ล้านบาท (ชำระเต็มมูลค่าแล้ว)

มีนาคม 2550 ที่ประชุมสามัญผู้ถือหุ้น ครั้งที่ 1/2550 มีมติให้เปลี่ยนมูลค่าที่ตราไว้จากหุ้นละ 1.00
บาท เป็น 0.50 บาท และเพิ่มทุนจดทะเบียนจาก 70 ล้านบาทเป็น 105 ล้านบาท
โดยออกหุ้นสามัญใหม่จำนวน 70 ล้านหุ้น มูลค่าที่ตราไว้หุ้นละ 0.50 บาท
เพื่อรองรับการใช้สิทธิของใบสำคัญแสดงสิทธิที่ให้กับผู้ถือหุ้นเดิมจำนวน 70 ล้านหุ้น ในอัตราส่วน 2
หุ้นเดิมต่อ 1 ใบสำคัญแสดงสิทธิ และราคาใช้สิทธิหุ้นละ 8.50 บาท

มิถุนายน 2550 บริษัท ยูเอ็มเอส ไลท์เตอร์ จำกัด ได้ดำเนินการเพิ่มทุนจดทะเบียนเป็น 15
ล้านบาท (ชำระเต็มมูลค่าแล้ว)

สิงหาคม 2550 บริษัท ยูเอ็มเอส ไลท์เตอร์ จำกัด ได้ดำเนินการเพิ่มทุนจดทะเบียนเป็น 20
ล้านบาท (ชำระเต็มมูลค่าแล้ว)

ทั้งนี้ บริษัทอยู่ระหว่างการดำเนินการรับรองมาตรฐาน ISO 9001 และ ISO 14000
ซึ่งบริษัทฯคาดว่าจะได้รับการรับรองทั้งสองมาตรฐานภายในไตรมาส 3 ปี 2551

2.2 ภาพรวมการประกอบธุรกิจของบริษัทฯ

บริษัทฯประกอบธุรกิจการนำเข้าถ่านหินคุณภาพดี มีค่าพลังงานความร้อนสูง
และมีผลกระทบต่อสิ่งแวดล้อมน้อย
โดยนำเข้าจากประเทศอินโดนีเซียเพื่อจัดจำหน่ายให้กับโรงงานอุตสาหกรรมทั้งขนาดใหญ่
ขนาดกลางและขนาดเล็ก
โดยเฉพาะโรงงานอุตสาหกรรมในจังหวัดกรุงเทพและปริมณฑลรวมถึงจังหวัดใกล้เคียง
บริษัทฯมีอุตสาหกรรมที่เป็น เป้าหมายหลัก คือ อุตสาหกรรมอาหาร อุตสาหกรรมกระดาษ
และอุตสาหกรรมสิ่งทอ
โดยบริษัทฯมีกลยุทธ์นำถ่านหินดังกล่าวมาทำการคัดเลือกและปรับปรุงคุณภาพเพื่อให้ถ่านหินมีคุณภาพตรงกับคุณสมบัติเชิงวิศวกรรมของหม้อไอน้ำของแต่ละโรงงานอุตสาหกรรม
นอกจากนี้ บริษัทฯยังเข้าร่วมประมูลขายถ่านหินให้กับบริษัทเอกชนในอุตสาหกรรมปูนซีเมนต์
และอุตสาหกรรมผลิตไฟฟ้าที่มีการประมูลจัดซื้อถ่านหินอีกด้วย บริษัทฯถือหุ้นในบริษัทย่อย 3 บริษัท
โดยมีรายละเอียดดังนี้

บริษัท ยูเอ็มเอส โคลบริคเครท จำกัด จดทะเบียนจัดตั้งวันที่ 20 ตุลาคม 2549
ดำเนินการผลิตถ่านอัดก้อนให้กับลูกค้าอุตสาหกรรมที่ใช้ไอน้ำในกระบวนการผลิต
โดยบริษัทนำถ่านที่มีขนาดเล็กมาก (0-5 มิลลิเมตร) นำมาอัดเป็นถ่านหินก้อน
โดยถ่านหินขนาดเล็กมากจะขายได้ราคาต่ำกว่าถ่านหินก้อนประมาณร้อยละ 10-20 ดังนั้น
การผลิตถ่านอัดก้อนจึงเป็นการเพิ่มมูลค่าถ่านหินของบริษัทฯ เพื่อให้ขายได้ราคาที่สูงขึ้น
ปัจจุบันบริษัทฯอยู่ระหว่างการพัฒนาผลิตภัณฑ์

บริษัท ยูเอ็มเอส ไลท์เตอร์ จำกัด จดทะเบียนจัดตั้งเมื่อวันที่ 24 มกราคม 2550
ดำเนินธุรกิจด้านการขนส่งและขนถ่ายทางน้ำ ได้แก่ การขนส่งทางเรือขนาดประมาณ 500 -
2,000 ตันต่อลำ ทั้งนี้ บริษัท ยูเอ็มเอส ไลท์เตอร์ จำกัด
คาดว่าจะมีรายได้จากการขนส่งถ่านหินของบริษัทฯประมาณร้อยละ 60
เพื่อลดต้นทุนการขนส่งทางน้ำของบริษัทฯลง
และรายได้รับจ้างงานขนส่งของบริษัทอื่นๆอีกประมาณร้อยละ 40
เพื่อสร้างรายได้ให้กับบริษัทฯเพิ่มขึ้น

บริษัท ยูเอ็มเอส ขนส่ง จำกัด จดทะเบียนจัดตั้งเมื่อวันที่ 24 มกราคม 2550
ดำเนินธุรกิจด้านการขนส่งและขนถ่ายทางบก ได้แก่ การขนส่งโดยรถบรรทุก ทั้งนี้ บริษัท ยูเอ็มเอส
ขนส่ง จำกัด จะรับงานขนส่งของบริษัทฯเป็นหลักเพื่อลดต้นทุน
และสามารถรับงานขนส่งของบริษัทอื่นๆเช่นกัน เพื่อสร้างรายได้ให้กับบริษัทฯเพิ่มขึ้น

2.3 โครงสร้างรายได้

  บริษัทฯมีโครงสร้างรายได้แยกตามขนาดของโรงงานอุตสาหกรรมตามตารางด้านล่าง

+--------------+----------+-------+--------+------+----------+-------+
| โรงงาน       | 2548     |       | 2549   |      | 2550     |       |
|              |          |       |        |      |          |       |
| อุตสาหกรรม    |          |       |        |      |          |       |
+--------------+----------+-------+--------+------+----------+-------+
|              | จำนวน    | ร้อยละ | จำนวน  | ร    | จำนวน    | ร้อยละ |
|              |          |       |        | ้อยละ |          |       |
|              | (ล้านบาท) |       | (ล     |      | (ล้านบาท) |       |
|              |          |       | ้านบาท) |      |          |       |
+--------------+----------+-------+--------+------+----------+-------+
| ขนาดใหญ่      | 164.00   | 14.44 | 246.17 | 1    | 1,044.09 | 42.07 |
|              |          |       |        | 7.85 |          |       |
+--------------+----------+-------+--------+------+----------+-------+
| ขน           | 961.71   | 84.67 | 1,     | 8    | 1,394.04 | 56.17 |
| าดกลางและเล็ก |          |       | 126.83 | 1.69 |          |       |
+--------------+----------+-------+--------+------+----------+-------+
| รายได้อื่น      | 10.06    | 0.89  | 6.43   | 0.46 | 43.81    | 1.76  |
+--------------+----------+-------+--------+------+----------+-------+
| รวม          | 1,135.77 | 1     | 1,     | 10   | 2,481.94 | 1     |
|              |          | 00.00 | 379.43 | 0.00 |          | 00.00 |
+--------------+----------+-------+--------+------+----------+-------+

หมายเหตุ

  โรงงานอุตสาหกรรมขนาดกลางและเล็กมีการใช้ถ่านหินน้อยกว่า 72,000 ตันต่อปี

  โรงงานอุตสาหกรรมขนาดใหญ่มีการใช้ถ่านหินมากกว่า 72,000 ตันต่อปีขึ้นไป
  หรือสั่งซื้อถ่านหินมากกว่า 10,000 ตันต่อครั้ง

4.  เป้าหมายการดำเนินธุรกิจ

บริษัทฯมีเป้าหมายในการเป็นผู้นำการขายถ่านหินสำหรับโรงงานอุตสาหกรรมขนาดกลางและขนาดเล็กในประเทศไทย
โดยการนำนวัตกรรม
เทคโนโลยีในการใช้ถ่านหินที่มีความเหมาะสมกับอุตสาหกรรมภายในประเทศมาประยุกต์ใช้
พร้อมกับการคัดเลือกถ่านหินที่มีคุณภาพดี ตรงกับความต้องการของโรงงานอุตสาหกรรม
และมีผลกระทบต่อสิ่งแวดล้อมน้อย โดยมีเป้าหมายที่จะมีรายได้เติบโตเฉลี่ยร้อยละ 30 ต่อปี
โดยการขยายฐานลูกค้าไปในกลุ่มโรงงานอุตสาหกรรมที่มีการใช้น้ำมันเตาและเชื้อเพลิงประเภทก๊าซให้เปลี่ยนมาใช้ถ่านหินแทน
โดยนำจุดเด่นของถ่านหินที่มีต้นทุนการใช้งานที่ต่ำกว่าเชื้อเพลิงอื่นและการให้ความรู้ความเข้าใจที่ถูกต้องของการใช้ถ่านหินเป็นกลยุทธ์ในการขยายฐานลูกค้า
รวมทั้งเน้นการกระจายความเสี่ยงทางด้านรายได้ของบริษัทฯโดยไม่พึ่งพาโรงงานอุตสาหกรรมขนาดใหญ่เพียงตลาดเดียว
แต่จะเน้นการขยายตลาดไปยังโรงงานอุตสาหกรรมขนาดกลางและขนาดเล็ก
และกระจายไปยังหลายอุตสาหกรรมเพื่อลดความเสี่ยงจากการที่อุตสาหกรรมใดอุตสาหกรรมหนึ่งอาจมีผลกระทบจากวัฏจักรของเศรษฐกิจ
นอกจากนี้ บริษัทฯมีนโยบายขยายการดำเนินงานด้านการขนส่งทางน้ำและทางบก
ซึ่งเป็นธุรกิจเกี่ยวเนื่องกับการขายถ่านหินของบริษัทฯ เพื่อให้บริษัทฯมีฐานรายได้เติบโตอย่างมั่นคง